
Kasutusloa andmine 
(Tapamaja tänav 8, Narva)
1. ASJAOLUD JA MENETLUSE KÄIK

16.12.2020 laekus Tapamaja tänav 8 kinnistul (katastritunnus 51101:001:0239) asuva üksikelamu (ehitisregistri kood 120825119), kanalisatsioonitorustiku (ehitisregistri kood 221349069), veetoru (ehitisregistri kood 221349067) ning soojustrassi (ehitisregistri kood 221349070)  kasutuslubade taotlus. 

Taotlusele on lisatud üksikelamu püstitamise ehitusprojekt „Tapamaja tn 8 üksikelamu ja rajatiste püstitamise ehitusprojekt 144_PP_v03_Tapamaja8“, projekteerija OÜ OLEGTA.
Taotlusele on lisatud üksikelamu püstitamise ehitusprojekti muutmine „Tapamaja tn 8 üksikelamu ja rajatiste pustitamise ehitusprojekt korrigeerimine 144_PP_v07_K-Tappamaja-8“, projekteerija OÜ OLEGTA. 
Taotlusele on ehitusdokumentatsiooni asemel lisatud FIE Olga Medvedjeva koostatud üksikelamu auditi aruanne „Üksikelamu kasutuseelse auditi aruanne A201_TJ_v02_Tapamaja-8“.    
24.08.2016 Narva Linnavalitsus väljastas Tapamaja tänav 8 üksikelamu ja rajatiste püstitamiseks ehitusluba nr 1712271/29541, mille aluseks oli OÜ OLEGTA ehitusprojekt.  

Auditi aruande kohaselt «…üksikelamu vastab oma otstarbele, vastab ehitamise ajal kehtinud nõuetele, ei ole tuleohtlik. Vastab ehitusprojektile “Tapamaja tn 8 üksikelamu ja rajatiste pustitamise ehitusprojekt korrigeerimine 144_PP_v07_K-Tappamaja-8“.
17.12.2020 ehitisregistri keskkonnas, koduleht www.ehr.ee, on genereeritud kasutusloa taotluse eelnõu nr 2011371/25671, menetluse nr 242096, mis suunati Arhitektuuri- ja Linnaplaneerimise Ameti geodeesia ja maakorralduse osakonnale, arhitektuuri ja planeerimise osakonnale,   järelevalve osakonnale, Narva Linnavalitsuse Linnamajandusameti varade osakonnale ning Päästeameti Ida Päästekeskusele kooskõlastamiseks.
Kasutusloa andmise menetlus toimus ehitisregistri elektroonilises keskkonnas. Koos taotlusega esitatud dokumentatsioonis on avastatud puudused, kasutusloa taotlus on puuduste kõrvaldamiseks mitu korda  tagastatud taotlejale ehitisregistri elektroonilise keskkonna kaudu.
06.09.2021 laekus ehitisregistri elektroonilisse keskkonda kõrvaldatud puudustega kasutusloa taotlus nr 2011371/25671-7 edaspidiseks menetlemiseks. On genereeritud uus kasutusloa eelnõu nr 2012371/23731-7. 
14.09.2021 kooskõlastasid kõik kasutusloa väljastamise menetlusse kaasatud isikud kasutusloa taotluse.

Ehitis vastab õigusaktides sätestatud nõuetele, eelkõige ehitusseadustiku §11 ehitisele esitatud nõuetele. 

Ehitusseadustiku § 55 kohaselt puuduvad kasutuslubade andmisest keeldumise põhjused ning eramule ja abihoonele võib anda kasutusload.
2.   ÕIGUSLIKUD ALUSED
2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui   seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
3.  OTSUS

Anda Tapamaja tänav 8 kinnistul olevale üksikelamule koos kanalisatsioonitorustikuga, veetorustikuga ning soojustrassiga kasutusluba (auditi aruanne töö nr A201, koostaja FIE Olga Medvedjeva).
4. RAKENDUSSÄTTED

4.1.   Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

